title: Regulamentul de punere în aplicare (UE) 2021/1300 al Consiliului din 5 august 2021 privind punerea în aplicare a Regulamentului (UE) 2017/1509 privind măsuri restrictive împotriva Republicii Populare Democrate Coreene

text:
                  6.8.2021

                  RO

                  Jurnalul Oficial al Uniunii Europene

                  L 283/1

         REGULAMENTUL DE PUNERE ÎN APLICARE (UE) 2021/1300 AL CONSILIULUI
         din 5 august 2021
         privind punerea în aplicare a Regulamentului (UE) 2017/1509 privind măsuri restrictive împotriva Republicii Populare Democrate Coreene
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) 2017/1509 al Consiliului din 30 august 2017 privind măsuri restrictive împotriva Republicii Populare Democrate Coreene și de abrogare a Regulamentului (CE) nr. 329/2007 (1), în special articolul 47 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 30 august 2017, Consiliul a adoptat Regulamentul (UE) 2017/1509.

                     (2)

                     În conformitate cu articolul 47a alineatul (1) din Regulamentul (UE) 2017/1509, Consiliul a reexaminat listele persoanelor și entităților desemnate care figurează în anexele XV, XVI, XVII și XVIII la regulamentul menționat.

                     (3)

                     Măsurile restrictive împotriva tuturor persoanelor și entităților care figurează pe listele prevăzute în anexele XV și XVI la Regulamentul (UE) 2017/1509 ar trebui să fie menținute, iar expunerea de motive în ceea ce privește zece persoane și o entitate și informațiile de identificare referitoare la patru persoane ar trebui să fie actualizate.

                     (4)

                     În plus, informațiile de identificare referitoare la o persoană care figurează pe lista prevăzută în anexa XIII la Regulamentul (UE) 2017/1509 ar trebui să fie actualizate.

                     (5)

                     Prin urmare, anexele XIII, XV și XVI la Regulamentul (UE) 2017/1509 ar trebui să fie modificate în consecință,

               ADOPTĂ PREZENTUL REGULAMENT:

            Articolul 1
            Anexele XIII, XV și XVI la Regulamentul (UE) 2017/1509 se modifică în conformitate cu anexa la prezentul regulament.

            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 5 august 2021.

                  Pentru Consiliu

                  Președintele

               G. DOVŽAN

            (1)  JO L 224, 31.8.2017, p. 1.

            ANEXĂ

               1.
               În anexa XIII la Regulamentul (UE) 2017/1509, secțiunea „Lista persoanelor, entităților și organismelor menționate la articolul 34 alineatele (1) și (3)”, subsecțiunea „(a) Persoane fizice”, rubrica 77 se înlocuiește cu următorul text:

                           Denumire

                           Pseudonim

                           Data nașterii

                           Data desemnării de ONU

                           Motive

                           „77.

                           Ri Pyong Chul

                           Ri Pyong Chol, Ri Pyo’ng-ch’o’l

                           Anul nașterii: 1948
                           Cetățenia: RPDC
                           Sexul: masculin
                           Adresă: RPDC

                           22.12.2017

                           Supleant al Biroului Politic al Partidului Muncitorilor din Coreea și primul adjunct al directorului Departamentului pentru industria munițiilor.”

               2.
               În anexa XV la Regulamentul (UE) 2017/1509, secțiunea „Lista persoanelor, entităților și organismelor menționate la articolul 34 alineatele (1) și (3)”, subsecțiunea „(a) Persoanele fizice desemnate în conformitate cu articolul 34 alineatul (4) litera (a)”, rubricile 6, 7, 10, 11, 15, 16, 17, 18, 19, 24 și 25 se înlocuiesc cu următorul text:

                           Denumire

                           Pseudonim

                           Informații de identificare

                           Data desemnării

                           Expunere de motive

                           „6.

                           SO Sang-kuk

                           SO Sang Kuk

                           Data nașterii: 30.11.1938
                           Sex: masculin

                           22.12.2009

                           Șef al departamentului de fizică nucleară, Universitatea Kim Il Sung.

                           7.

                           KIM Yong Chol

                           KIM Yong-Chol; KIM Young-Chol; KIM Young-Cheol; KIM Young-Chul

                           Data nașterii: 1946
                           Locul nașterii: Pyongan-Pukto, RPDC
                           Sex: masculin

                           19.12.2011

                           Membru al Comisiei militare centrale a Partidului Muncitorilor din Coreea, al Biroului Politic și al Comisiei pentru Afaceri de Stat a Republicii Populare Democrate Coreene. Fost comandant al Biroului general de informații (Reconnaissance General Bureau – RGB), entitate sancționată de Consiliul de Securitate al Organizației Națiunilor Unite. Posibil să fi fost numit din nou ca director al Departamentului Frontul Unit.

                           10.

                           HONG Sung-Mu

                           HUNG Sun Mu; HONG Sung Mu

                           Data nașterii: 1.1.1942
                           Sex: masculin

                           20.5.2016

                           Director adjunct al Departamentului pentru industria munițiilor (MID). Responsabil de dezvoltarea programelor legate de arme și rachete convenționale, inclusiv rachete balistice. Considerat unul dintre principalii responsabili de programele de dezvoltare industrială privind armele nucleare. Ca atare, responsabil de programele RPDC care vizează armele nucleare, rachetele balistice sau alte arme de distrugere în masă. La 28 noiembrie 2017, a asistat la lansarea rachetei balistice intercontinentale Hwasong-15. În iulie 2020, a participat la o reuniune a Comisiei militare centrale a Partidului Muncitorilor din Coreea dedicată «descurajării războiului», eufemism utilizat pentru a face referire la programul nuclear al RPDC. Reales în Comitetul Central al partidului în ianuarie 2021.

                           11.

                           JO Kyongchol

                           JO Kyong Chol

                           Sex: masculin

                           20.5.2016

                           General în cadrul armatei populare coreene. Fost membru al Comisiei militare centrale a Partidului Muncitorilor din Coreea, care este un organism esențial în materie de apărare națională în RPDC. Director al Comandamentului militar de securitate. Ca atare, responsabil de susținerea sau promovarea programelor RPDC care vizează armele nucleare, rachetele balistice sau alte arme de distrugere în masă. L-a însoțit pe Kim Jong Un la cel mai amplu exercițiu de focuri de artilerie cu rază lungă desfășurat vreodată. Reales în Comitetul Central al partidului în ianuarie 2021.

                           15.

                           KIM Rak Kyom

                           KIM Rak-gyom; KIM Rak Gyom

                           Sex: masculin

                           20.5.2016

                           General de patru stele, fost comandant al Forțelor strategice pentru rachete, entitate desemnată de Organizația Națiunilor Unite, care cuprinde patru unități de rachete strategice și tactice, printre care și brigada KN-08 (ICBM). Fost membru al Comisiei militare centrale a Partidului Muncitorilor din Coreea, care este un organism esențial în materie de apărare națională în RPDC. Relatările din presă au identificat participarea lui KIM, împreună cu KIM Jong Un, la testarea motoarelor rachetelor balistice intercontinentale (ICBM) în aprilie 2016. Ca atare, responsabil de susținerea sau promovarea programelor RPDC care vizează armele nucleare, rachetele balistice sau alte arme de distrugere în masă. A ordonat exercițiul de lansare de rachete balistice.

                           16.

                           KIM Won-hong

                           KIM Won Hong

                           Data nașterii: 7.1.1945
                           Locul nașterii: Phenian, RPDC
                           Pașaport nr.: 745310010
                           Sex: masculin

                           20.5.2016

                           General. Fost prim-director adjunct al Departamentului de politică generală din cadrul armatei populare coreene. Fost director al Departamentului pentru securitatea statului. Fost ministru pentru securitatea statului. Fost membru al Comisiei militare centrale a Partidului Muncitorilor din Coreea și al Comisiei naționale de apărare, care era un organism esențial în materie de apărare națională din RPDC înainte ca aceasta să fie reformată sub forma Comisiei de afaceri ale statului (SAC), care sunt organisme-cheie din domeniul apărării naționale din RPDC. Ca atare, responsabil de susținerea sau promovarea programelor RPDC care vizează armele nucleare, rachetele balistice sau alte arme de distrugere în masă.

                           17.

                           PAK Jong-chon

                           PAK Jong Chon

                           Sex: masculin

                           20.5.2016

                           Numit mareșal în armata populară coreeană în octombrie 2020, șef al Statului Major din aprilie 2019. Membru al Biroului Politic din aprilie 2020. Membru al Comisiei militare centrale a Partidului Muncitorilor din Coreea, care este un organism esențial în materie de apărare națională în RPDC. Ca atare, responsabil de susținerea sau promovarea programelor RPDC care vizează armele nucleare, rachetele balistice sau alte arme de distrugere în masă. Ales în Comitetul Central al partidului, în Biroul Politic al Comitetului Central și în Comisia militară centrală în ianuarie 2021.

                           18.

                           LI Yong-ju

                           RI Yong Ju

                           Sex: masculin

                           20.5.2016

                           Amiral în cadrul armatei populare coreene. Fost membru al Comisiei militare centrale a Partidului Muncitorilor din Coreea, care este un organism esențial în materie de apărare națională în RPDC. Fost comandant șef al forțelor navale populare coreene, care sunt implicate în dezvoltarea de programe de rachete balistice și în dezvoltarea capacităților nucleare ale forțelor navale ale RPDC. Ca atare, responsabil de susținerea sau promovarea programelor RPDC care vizează armele nucleare, rachetele balistice sau alte arme de distrugere în masă.

                           19.

                           SON Chol-ju

                           SON Chol Ju

                           Sex: masculin

                           20.5.2016

                           General în cadrul armatei populare coreene. Director adjunct responsabil pentru organizarea armatei populare coreene și fost director politic al forțelor aeriene și de apărare antiaeriană, care supraveghează dezvoltarea rachetelor antiaeriene moderne. Ca atare, responsabil de susținerea sau promovarea programelor RPDC care vizează armele nucleare, rachetele balistice sau alte arme de distrugere în masă. Son a fost semnalat ca figurând printre participanții la o reuniune a Comisiei militare centrale în mai 2020 drept director adjunct responsabil pentru organizarea armatei populare coreene.

                           24.

                           RI Myong Su

                           Data nașterii: 1937
                           Locul nașterii: Myongchon, provincia Hamgyong Nord, RPDC
                           Sex: masculin

                           7.4.2017

                           Vicemareșal în armata populară coreeană, prim-vicecomandant al Comandamentului Suprem al armatei populare coreene. Până în 2018, membru al Comisiei militare centrale a Partidului Muncitorilor din Coreea și șef al Statului-major General al forțelor armate populare. Ri Myong Su are în continuare influență în chestiunile legate de apărare, inclusiv programele RPDC care vizează armele nucleare, rachetele balistice sau alte arme de distrugere în masă. Participă cu regularitate la paradele militare nord-coreene. Ri este un vechi membru al Adunării Supreme a Poporului; în prezent, al 14-lea.

                           25.

                           SO Hong Chan

                           Data nașterii: 30.12.1957
                           Locul nașterii: Kangwon, RPDC
                           Pașaport: PD836410105
                           Data expirării pașaportului: 27.11.2021
                           Sex: masculin

                           7.4.2017

                           Viceprim-ministru și director al Biroului de logistică al forțelor armate populare, membru al Comisiei militare centrale a Partidului Muncitorilor din Coreea și general al forțelor armate populare. În această calitate, So Hong Chan este responsabil de susținerea sau promovarea programelor RPDC care vizează armele nucleare, rachetele balistice sau alte arme de distrugere în masă. Reales ca membru în Comitetul Central în ianuarie 2021.”

               3.
               În anexa XV la Regulamentul (UE) 2017/1509, secțiunea „Lista persoanelor, entităților și organismelor menționate la articolul 34 alineatele (1) și (3)”, subsecțiunea „(b) Persoanele juridice, entitățile și organismele desemnate în conformitate cu articolul 34 alineatul (4) litera (a)”, rubrica 4 se înlocuiește cu următorul text:

                           Nume

                           Pseudonim

                           Situare

                           Data desemnării

                           Alte informații

                           „4.

                           Centrul de Cercetare Nucleară de la Yongbyon

                           22.12.2009

                           Centru de cercetare care a participat la producția de plutoniu de uz militar. Centru subordonat Biroului General pentru Energie Atomică (entitate desemnată de CSONU, 16.7.2009). În raportul său final din martie 2021, grupul de experți instituit în temeiul Rezoluției 1874 a Consiliului de Securitate al ONU a menționat observarea unor coloane de abur ieșind din clădirea utilizată pentru producerea de UO2 la uzina de îmbogățire a uraniului din complexul Yongbyon și a raportat că, potrivit unui stat membru al ONU, instalația de îmbogățire a uraniului de la Yongbyon funcționa.”

               4.
               În anexa XV la Regulamentul (UE) 2017/1509, secțiunea „Lista persoanelor, entităților și organismelor menționate la articolul 34 alineatele (1) și (3)”, subsecțiunea „(c) Persoanele fizice desemnate în conformitate cu articolul 34 alineatul (4) litera (b)”, rubrica 2 se înlocuiește cu următorul text:

                           Nume

                           Pseudonim

                           Informații de identificare

                           Data desemnării

                           Expunere de motive

                           „2.

                           KIM Tong-un

                           KIM Tong Un

                           Data nașterii: 1.11.1936
                           Sex: masculin

                           22.12.2009

                           Fost director al «Biroului 39» al Comitetului Central al Partidului Muncitorilor din Coreea, implicat în finanțarea proliferării. Există informații potrivit cărora în 2011 ar fi fost responsabil, în cadrul «Biroului 38», de strângerea de fonduri destinate conducerii și elitelor.”

               5.
               În anexa XVI la Regulamentul (UE) 2017/1509, secțiunea „Lista persoanelor, entităților sau organismelor menționate la articolul 34 alineatele (1) și (3)”, subsecțiunea „A. Persoane”, rubrica 6 se înlocuiește cu următorul text:

                           Nume

                           Informații de identificare

                           Data desemnării

                           Motive

                           „6.

                           YUN Chol alias CHOL Yun

                           Secretar III, Ambasada RPDC în China

                           22.1.2018

                           Yun Chol a fost identificat de Grupul de experți al ONU ca fiind persoana de contact a întreprinderii de metale prețioase din RPDC (General Precious Metal), implicată în vânzarea de litiu-6, element cu caracter nuclear interzis de ONU, și diplomat al RPDC.
                           General Precious Metal a fost identificată de Uniune ca fiind un alias al entității Green Pine desemnate de ONU.”


title: Regulamentul de punere în aplicare (UE) 2021/1301 al Consiliului din 5 august 2021 privind punerea în aplicare a Regulamentului (UE) nr. 1284/2009 de instituire a unor măsuri restrictive specifice împotriva Republicii Guineea

text:
                  6.8.2021

                  RO

                  Jurnalul Oficial al Uniunii Europene

                  L 283/7

         REGULAMENTUL DE PUNERE ÎN APLICARE (UE) 2021/1301 AL CONSILIULUI
         din 5 august 2021
         privind punerea în aplicare a Regulamentului (UE) nr. 1284/2009 de instituire a unor măsuri restrictive specifice împotriva Republicii Guineea
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1284/2009 al Consiliului din 22 decembrie 2009 de instituire a unor măsuri restrictive specifice împotriva Republicii Guineea (1), în special articolul 15a alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 22 decembrie 2009, Consiliul a adoptat Regulamentul (UE) nr. 1284/2009.

                     (2)

                     Informațiile referitoare la cinci persoane care figurează pe lista din anexa II la Regulamentul (UE) nr. 1284/2009 ar trebui să fie actualizate.

                     (3)

                     Prin urmare, anexa II la Regulamentul (UE) nr. 1284/2009 ar trebui să fie modificată în consecință,

               ADOPTĂ PREZENTUL REGULAMENT:

            Articolul 1
            Anexa II la Regulamentul (UE) nr. 1284/2009 se modifică în conformitate cu anexa la prezentul regulament.

            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 5 august 2021.

                  Pentru Consiliu

                  Președintele

               G. Dovžan

            (1)  JO L 346, 23.12.2009, p. 26.

            ANEXĂ
            În anexa II la Regulamentul (UE) nr. 1284/2009, în secțiunea „Lista persoanelor fizice și juridice, entităților sau organismelor menționate la articolul 6 alineatul (3)”, rubricile 1-5 se înlocuiesc cu următoarele rubrici:

                           Nume (și eventuale pseudonime)

                           Informații de identificare

                           Motive

                           „1.

                           Căpitan Moussa Dadis CAMARA

                           Data nașterii: 1.1.1964 sau 29.12.1968
                           Număr pașaport: R0001318
                           Sex: masculin
                           Adresă: Ouagadougou (Burkina Faso)
                           Funcția sau profesia: fost militar și șef al juntei militare a CNDD (Conseil National pour la Démocratie et le Développement)

                           Persoană identificată de Comisia internațională de anchetă drept răspunzătoare pentru evenimentele din 28 septembrie 2009 din Guineea

                           2.

                           Colonel Moussa Tiégboro CAMARA
                           Pseudonim: Moussa Thiegboro CAMARA

                           Data nașterii: 1.1.1968
                           Număr pașaport: 7190
                           Sex: masculin
                           Funcția sau profesia: secretar general, președinția Republicii Guineea

                           Persoană identificată de Comisia internațională de anchetă drept răspunzătoare pentru evenimentele din 28 septembrie 2009 din Guineea

                           3.

                           Colonel Dr. Abdoulaye Chérif DIABY

                           Data nașterii: 26.2.1957
                           Număr pașaport: 13683
                           Sex: masculin
                           Funcția sau profesia: medic militar

                           Persoană identificată de Comisia internațională de anchetă drept răspunzătoare pentru evenimentele din 28 septembrie 2009 din Guineea

                           4.

                           Căpitan Aboubacar Chérif (pseudonim Toumba) DIAKITÉ

                           Sex: masculin
                           Adresă: Conakry (Republica Guineea)
                           Funcția sau profesia: fost militar
                           Alte informații: în detenție

                           Persoană identificată de Comisia internațională de anchetă drept răspunzătoare pentru evenimentele din 28 septembrie 2009 din Guineea

                           5.

                           Colonel Jean-Claude PIVI (pseudonim Coplan)

                           Data nașterii: 1.1.1960
                           Sex: masculin
                           Funcția sau profesia: ministru responsabil cu securitatea prezidențială

                           Persoană identificată de Comisia internațională de anchetă drept răspunzătoare pentru evenimentele din 28 septembrie 2009 din Guineea”


title: Regulamentul de punere în aplicare (UE) 2021/1302 al Consiliului din 5 august 2021 privind punerea în aplicare a articolului 11 alineatul (1) din Regulamentul (UE) nr. 377/2012 privind măsuri restrictive împotriva anumitor persoane, entități și organisme care amenință pacea, securitatea sau stabilitatea în Republica Guineea-Bissau

text:
                  6.8.2021

                  RO

                  Jurnalul Oficial al Uniunii Europene

                  L 283/9

         REGULAMENTUL DE PUNERE ÎN APLICARE (UE) 2021/1302 AL CONSILIULUI
         din 5 august 2021
         privind punerea în aplicare a articolului 11 alineatul (1) din Regulamentul (UE) nr. 377/2012 privind măsuri restrictive împotriva anumitor persoane, entități și organisme care amenință pacea, securitatea sau stabilitatea în Republica Guineea-Bissau
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 377/2012 al Consiliului din 3 mai 2012 privind măsuri restrictive împotriva anumitor persoane, entități și organisme care amenință pacea, securitatea sau stabilitatea în Republica Guineea-Bissau (1), în special articolul 11 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 3 mai 2012, Consiliul a adoptat Regulamentul (UE) nr. 377/2012.

                     (2)

                     Consiliul consideră că două persoane ar trebui eliminate de pe lista persoanelor cărora li se aplică măsuri restrictive, astfel cum figurează în anexa I la Regulamentul (UE) nr. 377/2012.

                     (3)

                     Prin urmare, anexa I la Regulamentul (UE) nr. 377/2012 ar trebui modificată în consecință,

               ADOPTĂ PREZENTUL REGULAMENT:

            Articolul 1
            Anexa I la Regulamentul (UE) nr. 377/2012 se modifică în conformitate cu anexa la prezentul regulament.

            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 5 august 2021.

                  Pentru Consiliu

                  Președintele

               G. DOVŽAN

            (1)  JO L 119, 4.5.2012, p. 1.

            ANEXĂ
            În anexa I la Regulamentul (UE) nr. 377/2012, rubricile referitoare la persoanele de mai jos se elimină:

                        „17.

                        Comandant (forțe navale) Bion NA TCHONGO (alias Nan Tchongo)

                        19.

                        Căpitan Paulo SUNSAI.”


title: Regulamentul de punere în aplicare (UE) 2021/1303 al Comisiei din 5 august 2021 de retragere a protecției acordate denumirii de origine [„Neusiedlersee-Hügelland” (DOP)]

text:
                  6.8.2021

                  RO

                  Jurnalul Oficial al Uniunii Europene

                  L 283/11

         REGULAMENTUL DE PUNERE ÎN APLICARE (UE) 2021/1303 AL COMISIEI
         din 5 august 2021
         de retragere a protecției acordate denumirii de origine [„Neusiedlersee-Hügelland” (DOP)]
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 106,
         întrucât:

                     (1)

                     Articolul 19 din Regulamentul delegat (UE) 2019/33 al Comisiei (2) prevede că procedura stabilită la articolul 94 și la articolele 96-99 din Regulamentul (UE) nr. 1308/2013 se aplică mutatis mutandis anulării unei denumiri de origine protejate în temeiul articolului 106 din Regulamentul (UE) nr. 1308/2013.

                     (2)

                     În conformitate cu articolul 19 din Regulamentul delegat (UE) 2019/33, cererea de anulare a denumirii de origine protejate „Neusiedlersee-Hügelland”, depusă de Austria, a fost publicată în Jurnalul Oficial al Uniunii Europene (3).

                     (3)

                     Deoarece Comisiei nu i s-a comunicat nicio declarație de opoziție în conformitate cu articolul 98 din Regulamentul (UE) nr. 1308/2013, denumirea de origine protejată „Neusiedlersee-Hügelland” trebuie anulată.

                     (4)

                     Dată fiind anularea protecției denumirii de origine „Neusiedlersee-Hügelland”, trebuie eliminată înscrierea acesteia din Registrul denumirilor de origine protejate și al indicațiilor geografice protejate al Uniunii pentru vinuri, menționat la articolul 104 din Regulamentul (UE) nr. 1308/2013.

                     (5)

                     Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

               ADOPTĂ PREZENTUL REGULAMENT:

            Articolul 1
            Se anulează protecția acordată denumirii de origine „Neusiedlersee-Hügelland” (DOP).

            Articolul 2
            Se elimină înscrierea denumirii de origine „Neusiedlersee-Hügelland” (DOP) din Registrul denumirilor de origine protejate și al indicațiilor geografice protejate pentru vinuri.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 5 august 2021.

                  Pentru Comisie

                  Președintele

               Ursula VON DER LEYEN

            (1)  JO L 347, 20.12.2013, p. 671.

            (2)  Regulamentul delegat (UE) 2019/33 al Comisiei din 17 octombrie 2018 de completare a Regulamentului (UE) nr. 1308/2013 al Parlamentului European și al Consiliului în ceea ce privește cererile de protecție a denumirilor de origine, a indicațiilor geografice și a mențiunilor tradiționale din sectorul vitivinicol, procedura de opoziție, restricțiile de utilizare, modificările caietelor de sarcini ale produselor, anularea protecției și etichetarea și prezentarea (JO L 9, 11.1.2019, p. 2).

            (3)  JO C 57, 17.2.2021, p. 28.


title: Regulamentul de punere în aplicare (UE) 2021/1368 al Comisiei din 6 august 2021 privind clasificarea anumitor mărfuri în Nomenclatura combinată

text:
                  17.8.2021

                  RO

                  Jurnalul Oficial al Uniunii Europene

                  L 294/5

         REGULAMENTUL DE PUNERE ÎN APLICARE (UE) 2021/1368 AL COMISIEI
         din 6 august 2021
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:

                     (1)

                     Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.

                     (2)

                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.

                     (3)

                     În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a aceluiași tabel.

                     (4)

                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă trebuie să fie de trei luni.

                     (5)

                     Măsurile prevăzute de prezentul regulament sunt conforme cu avizul Comitetului Codului vamal,

               ADOPTĂ PREZENTUL REGULAMENT:

            Articolul 1
            Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a aceluiași tabel.

            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 6 august 2021.

                  Pentru Comisie

               Gerassimos THOMAS

                  Director general

                  Direcția Generală Impozitare și Uniune Vamală

            (1)  JO L 269, 10.10.2013, p. 1.

            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).

            ANEXĂ

                        Descrierea mărfurilor

                        Clasificare
                        (Codul NC)

                        Motive

                        (1)

                        (2)

                        (3)

                        Un articol (așa-numită „lentilă clip pentru aparate de luat vederi”) constând într-o lentilă fabricată din sticlă într-un suport din plastic echipat cu un dispozitiv de prindere de tip „clip-on”.
                        Articolul este conceput pentru a fi utilizat cu aparate de luat vederi cu o singură lentilă, integrate în telefoane inteligente, tablete și alte dispozitive similare.
                        Atunci când articolul este atașat la lentila aparatului de luat vederi, cu ajutorul dispozitivului de prindere de tip „clip-on”, el extinde câmpul vizual al aparatului de luat vederi.
                        A se vedea imaginea  (*1).

                        9002 11 00

                        Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 9002  și 9002 11 00 .
                        Având în vedere caracteristicile sale obiective (prezența unui dispozitiv de prindere de tip „clip-on”, care servește la atașarea la lentila unui aparat de luat vederi cu o singură lentilă), articolul este destinat a fi utilizat cu un instrument optic (aparat de luat vederi) ca sistem de lentile care este îndreptat asupra unui obiect și oferă o imagine a acestuia. Prin urmare, articolul este un obiectiv în sensul poziției 9002  (a se vedea și Notele explicative la Sistemul armonizat aferente poziției 9002 , al treilea paragraf).
                        Textul codului NC 9002 11 00  acoperă obiectivele pentru aparate de luat vederi, fără a specifica un anumit tip de aparat de luat vederi, și nu exclude obiectivele pentru aparate de luat vederi integrate în alte articole care nu sunt clasificate ele însele drept aparate de luat vederi.
                        Prin urmare, articolul trebuie clasificat la codul NC 9002 11 00  ca obiectiv pentru aparate de luat vederi.

               (*1)  Imaginea are caracter pur informativ.


title: Regulamentul de punere în aplicare (UE) 2021/1419 al Comisiei din 24 august 2021 de înregistrare a unei indicații geografice a unei băuturi spirtoase în temeiul articolului 30 alineatul (2) din Regulamentul (UE) 2019/787 al Parlamentului European și al Consiliului [„Nagykunsági birspálinka”]

text:
                  31.8.2021

                  RO

                  Jurnalul Oficial al Uniunii Europene

                  L 305/8

         REGULAMENTUL DE PUNERE ÎN APLICARE (UE) 2021/1419 AL COMISIEI
         din 24 august 2021
         de înregistrare a unei indicații geografice a unei băuturi spirtoase în temeiul articolului 30 alineatul (2) din Regulamentul (UE) 2019/787 al Parlamentului European și al Consiliului [„Nagykunsági birspálinka”]
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2019/787 al Parlamentului European și al Consiliului din 17 aprilie 2019 privind definirea, descrierea, prezentarea și etichetarea băuturilor spirtoase, utilizarea denumirilor băuturilor spirtoase în prezentarea și etichetarea altor produse alimentare, protecția indicațiilor geografice ale băuturilor spirtoase, utilizarea alcoolului etilic și a distilatelor de origine agricolă în băuturile alcoolice, și de abrogare a Regulamentului (CE) nr. 110/2008 (1), în special articolul 30 alineatul (2),
         întrucât:

                     (1)

                     În conformitate cu articolul 17 alineatul (5) din Regulamentul (CE) nr. 110/2008 al Parlamentului European și al Consiliului (2), Comisia a examinat cererea Ungariei din 18 octombrie 2016 de înregistrare a indicației geografice „Nagykunsági birspálinka”.

                     (2)

                     Regulamentul (UE) 2019/787, care înlocuiește Regulamentul (CE) nr. 110/2008, a intrat în vigoare la 25 mai 2019. În conformitate cu articolul 49 alineatul (1) din regulamentul respectiv, capitolul III din Regulamentul (CE) nr. 110/2008, referitor la indicațiile geografice, se abrogă cu efect de la 8 iunie 2019.

                     (3)

                     După ce a concluzionat că cererea este conformă cu Regulamentul (CE) nr. 110/2008, Comisia a publicat specificațiile de bază din dosarul tehnic în Jurnalul Oficial al Uniunii Europene (3), în aplicarea articolului 17 alineatul (6) din regulamentul respectiv, în conformitate cu articolul 50 alineatul (4) primul paragraf din Regulamentul (UE) 2019/787.

                     (4)

                     Comisia nu a primit nicio declarație de opoziție în conformitate cu articolul 27 alineatul (1) din Regulamentul (UE) 2019/787.

                     (5)

                     Prin urmare, este oportun ca indicația „Nagykunsági birspálinka” să fie înregistrată ca indicație geografică.

               ADOPTĂ PREZENTUL REGULAMENT:

            Articolul 1
            Se înregistrează indicația geografică „Nagykunsági birspálinka”. În conformitate cu articolul 30 alineatul (4) din Regulamentul (UE) 2019/787, prezentul regulament acordă denumirii „Nagykunsági birspálinka” protecția menționată la articolul 21 din Regulamentul (UE) 2019/787.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 24 august 2021.

                  Pentru Comisie,

                  Pentru Președinte,

               Janusz WOJCIECHOWSKI

                  Membru al Comisiei

            (1)  JO L 130, 17.5.2019, p. 1.

            (2)  Regulamentul (CE) nr. 110/2008 al Parlamentului European și al Consiliului din 15 ianuarie 2008 privind definirea, desemnarea, prezentarea, etichetarea și protecția indicațiilor geografice ale băuturilor spirtoase și de abrogare a Regulamentului (CEE) nr. 1576/89 al Consiliului (JO L 39, 13.2.2008, p. 16).

            (3)  JO C 184, 12.5.2021, p. 19.


title: Regulamentul de punere în aplicare (UE) 2021/1420 al Comisiei din 30 august 2021 privind operarea de deduceri din cotele de pescuit disponibile pentru anumite stocuri în 2021 din cauza depășirii cotelor de pescuit în anii precedenți

text:
                  31.8.2021

                  RO

                  Jurnalul Oficial al Uniunii Europene

                  L 305/10

         REGULAMENTUL DE PUNERE ÎN APLICARE (UE) 2021/1420 AL COMISIEI
         din 30 august 2021
         privind operarea de deduceri din cotele de pescuit disponibile pentru anumite stocuri în 2021 din cauza depășirii cotelor de pescuit în anii precedenți
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem de control al Uniunii pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (1), în special articolul 105 alineatele (1), (2) și (3),
         întrucât:

                     (1)

                     Cotele de pescuit pentru anul 2020 au fost stabilite prin:

                                 —

                                 Regulamentul (UE) 2018/2025 al Consiliului (2),

                                 —

                                 Regulamentul (UE) 2019/1838 al Consiliului (3),

                                 —

                                 Regulamentul (UE) 2019/2236 al Consiliului (4) și

                                 —

                                 Regulamentul (UE) 2020/123 al Consiliului (5).

                     (2)

                     Cotele de pescuit pentru anul 2021 au fost stabilite prin:

                                 —

                                 Regulamentul (UE) 2020/1579 al Consiliului (6),

                                 —

                                 Regulamentul (UE) 2021/90 al Consiliului (7),

                                 —

                                 Regulamentul (UE) 2021/91 al Consiliului (8) și

                                 —

                                 Regulamentul (UE) 2021/92 al Consiliului (9).

                     (3)

                     În temeiul articolului 105 alineatul (1) din Regulamentul (CE) nr. 1224/2009, atunci când Comisia stabilește că un stat membru a depășit cotele de pescuit care i-au fost alocate, aceasta trebuie să opereze deduceri din viitoarele cote de pescuit ale statului membru respectiv.

                     (4)

                     La articolul 105 alineatele (2) și (3) din Regulamentul (CE) nr. 1224/2009 se prevede că aceste deduceri trebuie operate în anul sau anii următori, aplicând factorii de multiplicare stabiliți la alineatele menționate.

                     (5)

                     Anumite state membre și-au depășit cotele de pescuit pentru anul 2020. Este deci oportun să se opereze deduceri din cotele de pescuit care le-au fost alocate pentru 2021 și, după caz, pentru anii următori, pentru stocurile din care s-a pescuit excesiv.

                     (6)

                     Regulamentul de punere în aplicare (UE) 2020/1247 al Comisiei (10) și Regulamentul de punere în aplicare (UE) 2020/2006 al Comisiei (11) prevăd deduceri din cotele de pescuit pentru anumite state membre și specii pentru anul 2020. Cu toate acestea, în cazul anumitor state membre, deducerile care trebuiau aplicate pentru unele specii erau mai mari decât cotele respective disponibile pentru 2020 și, prin urmare, nu au putut fi operate în întregime în anul în cauză. Pentru a se garanta că în astfel de cazuri se deduce cantitatea totală pentru stocurile respective, cantitățile rămase trebuie luate în considerare la stabilirea deducerilor pentru 2021 și, după caz, din cotele ulterioare.

                     (7)

                     În 2019, Portugalia și-a depășit cota pentru ton alb în Oceanul Atlantic, la nord de 5° N (ALB/AN05N). Deducerea de 1 271,026 tone care a rezultat în urma acestei depășiri a cotelor de pescuit a fost aplicabilă în 2020. La cererea Portugaliei, deducerea corespunzătoare a fost repartizată egal pe o perioadă de doi ani (2020 și 2021). Prin Regulamentul (UE) 2020/1247, prima jumătate a deducerii, și anume 635,513 tone, a fost operată din cota Portugaliei pentru 2020. Prin urmare, cantitatea rămasă de 635,513 tone trebuie să fie dedusă din cota Portugaliei pentru 2021.

                     (8)

                     În ceea ce privește uva din diviziunile ICES 2a și 3a și din subzona ICES 4, având în vedere faptul că, în 2020, Danemarca și-a depășit capturile totale admisibile în apele Uniunii din zona de gestionare 2r definită în anexa III la Regulamentul (UE) 2020/123, este necesar să se opereze deduceri. În 2021, s-au autorizat capturi minime de uvă în apele respective pentru a se monitoriza abundența uvei. Totuși, cu aceste deduceri este imposibil să se mențină sistemul de monitorizare (12) recomandat de Consiliul Internațional pentru Explorarea Apelor Maritime (ICES) pentru a gestiona uva. Prin urmare, deducerile pentru cotele depășite de Danemarca în 2020 în zona de gestionare 2r trebuie să fie operate din zona de gestionare a uvei 3r în 2021.

                     (9)

                     Deducerile din cotele de pescuit, astfel cum sunt prevăzute în prezentul regulament, trebuie să se aplice fără a aduce atingere deducerilor aplicabile cotelor Spaniei din 2021 în temeiul Regulamentului de punere în aplicare (UE) nr. 185/2013 al Comisiei (13).

                     (10)

                     Deoarece cotele de pescuit sunt exprimate în tone, depășirile acestora cu cantități mai mici de o tonă nu trebuie luate în considerare,

               ADOPTĂ PREZENTUL REGULAMENT:

            Articolul 1

               (1)   Cotele de pescuit stabilite în Regulamentele (UE) 2020/1579, (UE) 2021/90, (UE) 2021/91 și (UE) 2021/92 pentru anul 2021 se reduc în conformitate cu anexa la prezentul regulament.

               (2)   Alineatul (1) se aplică fără a aduce atingere deducerilor prevăzute în Regulamentul de punere în aplicare (UE) nr. 185/2013.

            Articolul 2
            Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 30 august 2021.

                  Pentru Comisie

                  Președintele

               Ursula VON DER LEYEN

            (1)  JO L 343, 22.12.2009, p. 1.

            (2)  Regulamentul (UE) 2018/2025 al Consiliului din 17 decembrie 2018 de stabilire, pentru anii 2019 și 2020, a posibilităților de pescuit pentru navele Uniunii în ceea ce privește anumite stocuri de pești de adâncime (JO L 325, 20.12.2018, p. 7).

            (3)  Regulamentul (UE) 2019/1838 al Consiliului din 30 octombrie 2019 privind stabilirea, pentru anul 2020, a posibilităților de pescuit pentru anumite stocuri de pește și grupuri de stocuri de pește aplicabile în Marea Baltică și de modificare a Regulamentului (UE) 2019/124 în ceea ce privește anumite posibilități de pescuit în alte ape (JO L 281, 31.10.2019, p. 1).

            (4)  Regulamentul (UE) 2019/2236 al Consiliului din 16 decembrie 2019 de stabilire, pentru 2020, a posibilităților de pescuit pentru anumite stocuri de pește și grupuri de stocuri de pește, aplicabile în Marea Mediterană și în Marea Neagră (JO L 336, 30.12.2019, p. 14).

            (5)  Regulamentul (UE) 2020/123 al Consiliului din 27 ianuarie 2020 de stabilire, pentru anul 2020, a posibilităților de pescuit pentru anumite stocuri de pește și grupuri de stocuri de pește, aplicabile în apele Uniunii și, pentru navele de pescuit ale Uniunii, în anumite ape din afara acesteia (JO L 25, 30.1.2020, p. 1).

            (6)  Regulamentul (UE) 2020/1579 al Consiliului din 29 octombrie 2020 privind stabilirea, pentru anul 2021, a posibilităților de pescuit pentru anumite stocuri de pește și grupuri de stocuri de pește aplicabile în Marea Baltică și de modificare a Regulamentului (UE) 2020/123 în ceea ce privește anumite posibilități de pescuit în alte ape (JO L 362, 30.10.2020, p. 3).

            (7)  Regulamentul (UE) 2021/90 al Consiliului din 28 ianuarie 2021 de stabilire, pentru anul 2021, a posibilităților de pescuit pentru anumite stocuri de pește și grupuri de stocuri de pește aplicabile în Marea Mediterană și în Marea Neagră (JO L 31, 29.1.2021, p. 1).

            (8)  Regulamentul (UE) 2021/91 al Consiliului din 28 ianuarie 2021 de stabilire, pentru anii 2021 și 2022, a posibilităților de pescuit pentru navele Uniunii în ceea ce privește anumite stocuri de pești de adâncime (JO L 31, 29.1.2021, p. 20).

            (9)  Regulamentul (UE) 2021/92 al Consiliului din 28 ianuarie 2021 de stabilire, pentru anul 2021, a posibilităților de pescuit pentru anumite stocuri de pește și grupuri de stocuri de pește, aplicabile în apele Uniunii și, pentru navele de pescuit ale Uniunii, în anumite ape din afara acesteia (JO L 31, 29.1.2021, p. 31).

            (10)  Regulamentul de punere în aplicare (UE) 2020/1247 al Comisiei din 2 septembrie 2020 privind operarea de deduceri din cotele de pescuit disponibile pentru anumite stocuri în 2020 din cauza depășirii cotelor de pescuit în anii precedenți (JO L 288, 3.9.2020, p. 21).

            (11)  Regulamentul de punere în aplicare (UE) 2020/2006 al Comisiei din 8 decembrie 2020 privind operarea de deduceri din cotele de pescuit disponibile pentru anumite stocuri de pește în 2020 din cauza depășirii cotelor de pescuit pentru alte stocuri în anii precedenți și de modificare a Regulamentului de punere în aplicare (UE) 2020/1247 (JO L 414, 9.12.2020, p. 1).

            (12)  ICES. 2021. Uvă (Ammodytes spp.) în diviziunile 4.b-c și subdiviziunea 20, zona de gestionare a uvei 2r (centrul și sudul Mării Nordului). În Raportul Comitetului consultativ al ICES, 2021. Avizul ICES 2021, san.sa.2r, https://doi.org/10.17895/ices.advice.7673

            (13)  Regulamentul de punere în aplicare (UE) nr. 185/2013 al Comisiei din 5 martie 2013 de stabilire a deducerilor din anumite cote de pescuit alocate Spaniei în 2013 și în anii următori din cauza depășirii cotei pentru macrou în 2009 (JO L 62, 6.3.2013, p. 1).

            ANEXĂ

               DEDUCERI DIN COTELE DE PESCUIT PENTRU ANUL 2021 PENTRU STOCURILE DIN CARE S-A PESCUIT EXCESIV

                        Stat membru

                        Codul speciei

                        Codul zonei

                        Denumirea speciei

                        Numele zonei

                        Cota inițială pentru 2020 (în kilograme)

                        Debarcări permise pentru 2020 (cantitate adaptată totală în kilograme)  (1)

                        Total capturi în 2020 (cantitate în kilograme)

                        Utilizarea cotelor în raport cu debarcările permise

                        Depășirea cotelor de pescuit în raport cu debarcările permise (cantitate în kilograme)

                        Factor de multiplicare  (2)

                        Factor de multiplicare suplimentar  (3)  (4)

                        Deduceri restante din anul sau anii precedenți  (5) (cantitate în kilograme)

                        Deduceri de aplicat în 2021 (cantitate în kilograme)

                           DE

                        HER

                        4AB.

                        Hering nordic

                        Apele Uniunii și apele norvegiene din zona 4 la nord de 53° 30′ N

                        39 404 000

                        18 997 930

                        20 355 612

                        107,15 %

                        1 357 682

                        /

                        /

                        /

                        1 357 682

                           DE

                        MAC

                        2CX14-

                        Macrou

                        Zonele 6, 7, 8a, 8b, 8d și 8e; apele Uniunii și apele internaționale din zona 5b; apele internaționale din zonele 2a, 12 și 14

                        23 416 000

                        21 146 443

                        22 858 079

                        108,09 %

                        1 711 636

                        /

                        /

                        /

                        1 711 636

                           DK

                        COD

                        1N2AB.

                        Cod

                        Apele norvegiene din zonele 1 și 2

                        /

                        /

                        1 606

                        N/A

                        1 606

                        1,00

                        /

                        /

                        1 606

                           DK

                        DGS

                        15X14

                        Câine-de-mare

                        Apele Uniunii și apele internaționale din zonele 1, 5, 6, 7, 8, 12 și 14

                        /

                        /

                        4 718

                        N/A

                        4 718

                        1,00

                        /

                        /

                        4 718

                           DK

                        HER

                        03A.

                        Hering nordic

                        Zona 3a

                        10 309 000

                        7 482 731

                        7 697 049

                        102,86 %

                        214 318

                        /

                        /

                        /

                        214 318

                           DK

                        HER

                        4AB.

                        Hering nordic

                        Apele Uniunii și apele norvegiene din zona 4 la nord de 53° 30′ N

                        59 468 000

                        75 652 933

                        81 089 507

                        107,19 %

                        5 436 574

                        /

                        /

                        /

                        5 436 574

                           DK

                        MAC

                        2A34.

                        Macrou

                        Zonele 3a și 4; apele Uniunii din zonele 2a, 3b, 3c și din subdiviziunile 22-32

                        19 998 000

                        17 987 493

                        18 625 387

                        103,55 %

                        637 894

                        /

                        /

                        /

                        637 894

                           DK

                        MAC

                        2A4A-N

                        Macrou

                        Apele norvegiene din zonele 2a și 4a

                        14 453 000

                        13 507 878

                        13 531 201

                        100,17 %

                        23 323

                        /

                        /

                        /

                        23 323

                           DK

                        POK

                        1N2AB.

                        Cod saithe

                        Apele norvegiene din zonele 1 și 2

                        /

                        7 800

                        88 733

                        1 137,60  %

                        80 933

                        1,00

                        /

                        /

                        80 933

                           DK

                        PRA

                        N1GRN.

                        Crevete nordic

                        Apele groenlandeze din zona NAFO 1

                        1 400 000

                        2 800 000

                        2 818 891

                        100,67 %

                        18 891

                        /

                        /

                        /

                        18 891

                           DK

                        SAN

                        234_2R

                        Uvă

                        Apele Uniunii din zona de gestionare a uvei 2r

                        59 106 000

                        56 042 763

                        57 756 024

                        103,06 %

                        1 713 261   (7)

                        /

                        /

                        /

                        1 713 261   (7)

                           ES

                        COD

                        1/2B.

                        Cod

                        Zonele 1 și 2b

                        11 688 000

                        9 576 615

                        9 581 250

                        100,05 %

                        4 635

                        /

                        /

                        /

                        4 635

                           ES

                        GHL

                        1N2AB.

                        Halibut negru

                        Apele norvegiene din zonele 1 și 2

                        /

                        /

                        22 402

                        N/A

                        22 402

                        1,00

                        A

                        /

                        33 603

                           ES

                        OTH

                        1N2AB.

                        Alte specii

                        Apele norvegiene din zonele 1 și 2

                        /

                        /

                        22 078

                        N/A

                        22 078

                        1,00

                        /

                        /

                        22 078

                           ES

                        RJU

                        9-C.

                        Pisică-de-mare marmorată

                        Apele Uniunii din zona 9

                        15 000

                        15 000

                        21 072

                        140,48 %

                        6 072

                        1,00

                        /

                        2 067

                        8 139

                           EE

                        COD

                        1N2AB.

                        Cod

                        Apele norvegiene din zonele 1 și 2

                        /

                        300 000

                        316 377

                        105,46 %

                        16 377

                        /

                        /

                        /

                        16 377

                           FR

                        GHL

                        1N2AB.

                        Halibut negru

                        Apele norvegiene din zonele 1 și 2

                        /

                        /

                        8 988

                        N/A

                        8 988

                        1,00

                        /

                        /

                        8 988

                           FR

                        NEP

                        08C.

                        Langustină

                        Zona 8c

                        0

                        0

                        5 342

                        N/A

                        5 342

                        1,00

                        /

                        /

                        5 342

                           FR

                        WHM

                        ATLANT

                        Marlin alb de Atlantic

                        Oceanul Atlantic

                        /

                        /

                        1 225

                        N/A

                        1 225

                        1,00

                        C

                        /

                        2 450

                           IE

                        ALB

                        AN05N

                        Ton alb nordic

                        Oceanul Atlantic, la nord de 5° N

                        2 891 010

                        2 743 260

                        2 938 449

                        107,12 %

                        195 189

                        /

                        C  (6)

                        /

                        195 189

                           LV

                        HER

                        3D-R30

                        Hering nordic

                        Apele Uniunii din subdiviziunile 25-27, 28.2, 29 și 32

                        4 253 000

                        6 135 144

                        6 138 817

                        100,06 %

                        3 673

                        /

                        C  (6)

                        /

                        3 673

                           LV

                        SPR

                        3BCD-C

                        Șprot

                        Apele Uniunii din subdiviziunile 22-32

                        29 073 000

                        28 618 753

                        28 635 182

                        100,06 %

                        16 429

                        /

                        C  (6)

                        /

                        16 429

                           NL

                        HER

                        4AB.

                        Hering nordic

                        Apele Uniunii și apele norvegiene din zona 4 la nord de 53° 30′ N

                        51 717 000

                        50 896 907

                        51 002 687

                        100,21 %

                        105 780

                        /

                        /

                        /

                        105 780

                           NL

                        WHB

                        8C3411

                        Putasu

                        Zonele 8c, 9 și 10; apele Uniunii din zona CECAF 34.1.1

                        /

                        /

                        12 235

                        N/A

                        12 235

                        1,00

                        /

                        /

                        12 235

                           PL

                        HER

                        1/2-

                        Hering nordic

                        Apele Uniunii, apele Insulelor Feroe, apele norvegiene și apele internaționale din zonele 1 și 2

                        593 000

                        1 226 015

                        1 329 820

                        108,47 %

                        103 805

                        /

                        /

                        /

                        103 805

                           PL

                        MAC

                        2CX14-

                        Macrou

                        Zonele 6, 7, 8a, 8b, 8d și 8e; apele Uniunii și apele internaționale din zona 5b; apele internaționale din zonele 2a, 12 și 14

                        1 649 000

                        4 724 236

                        5 185 187

                        109,76 %

                        460 951

                        /

                        /

                        /

                        460 951

                           PT

                        ALB

                        AN05N

                        Ton alb nordic

                        Oceanul Atlantic, la nord de 5° N

                        2 273 970

                        1 638 457

                        1 595 315

                        97,37 %

                        -43 142   (8)

                        N/A

                        N/A

                        635 513   (9)

                        635 513   (9)

                           PT

                        ALF

                        3X14-

                        Beryx

                        Apele Uniunii și apele internaționale din zonele 3, 4, 5, 6, 7, 8, 9, 10, 12 și 14

                        164 000

                        155 278

                        158 601

                        102,14 %

                        3 323

                        /

                        A  (6)

                        /

                        3 323

                           PT

                        BET

                        ATLANT

                        Ton obez

                        Oceanul Atlantic

                        3 058 330

                        3 058 330

                        3 069 582

                        100,37 %

                        11 252

                        /

                        C  (6)

                        /

                        11 252

                           PT

                        HKE

                        8C3411

                        Merluciu

                        Zonele 8c, 9 și 10; apele Uniunii din zona CECAF 34.1.1

                        2 614 000

                        1 996 154

                        2 135 737

                        106,99 %

                        139 583

                        /

                        C  (6)

                        /

                        139 583

                           PT

                        SWO

                        AS05N

                        Pește-spadă

                        Oceanul Atlantic, la sud de 5° N

                        299 030

                        299 030

                        309 761

                        103,59 %

                        10 731

                        /

                        /

                        /

                        10 731

               (1)  Cote aflate la dispoziția unui stat membru în temeiul regulamentelor relevante privind posibilitățile de pescuit, după luarea în considerare a schimburilor de posibilități de pescuit în conformitate cu articolul 16 alineatul (8) din Regulamentul (UE) nr. 1380/2013 al Parlamentului European și al Consiliului privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (JO L 354, 28.12.2013, p. 22), transferuri de cote din 2019 în 2020 în conformitate cu articolul 4 alineatul (2) din Regulamentul (CE) nr. 847/96 al Consiliului privind introducerea unor condiții suplimentare pentru gestionarea interanuală a totalurilor admise de captură (TAC) și a cotelor de pescuit (JO L 115, 9.5.1996, p. 3) și cu articolul 15 alineatul (9) din Regulamentul (UE) nr. 1380/2013 sau realocarea și deducerea posibilităților de pescuit în conformitate cu articolele 37 și 105 din Regulamentul (CE) nr. 1224/2009.

               (2)  Conform dispozițiilor articolului 105 alineatul (2) din Regulamentul (CE) nr. 1224/2009. În toate cazurile în care depășirea cotei de pescuit este mai mică sau egală cu 100 de tone, se aplică o deducere egală cu depășirea cotei de pescuit înmulțită cu factorul de multiplicare 1,00.

               (3)  Conform dispozițiilor articolului 105 alineatul (3) din Regulamentul (CE) nr. 1224/2009 și cu condiția ca depășirea cotei de pescuit să fie mai mare de 10 %.

               (4)  Litera „A” indică faptul că s-a aplicat un factor de multiplicare suplimentar de 1,5 ca urmare a depășirilor consecutive ale cotelor de pescuit în anii 2018, 2019 și 2020. Litera „C” indică faptul că s-a aplicat un factor de multiplicare suplimentar de 1,5, deoarece stocul face obiectul unui plan multianual.

               (5)  Cantități rămase din anul (anii) anterior(i).

               (6)  Factor de multiplicare suplimentar neaplicabil, deoarece depășirea cotei nu se situează peste 10 % din debarcările permise.

               (7)  Se deduce din zona de gestionare a uvei 3r.

               (8)  Întrucât articolul 4 din Regulamentul (CE) nr. 847/96 nu se aplică stocului ALB/AN05N, această cantitate nefolosită nu poate fi utilizată pentru a reduce jumătatea rămasă din deducerea care trebuie aplicată în 2021.

               (9)  La cererea Portugaliei, deducerea de 1 271 026 de kilograme care trebuia aplicată în 2020 din cauza depășirii cotelor de pescuit în 2019 a fost repartizată egal pe o perioadă de doi ani (2020 și 2021).


title: Regulamentul de punere în aplicare (UE) 2021/1424 al Comisiei din 31 august 2021 privind reînnoirea autorizației unui preparat de Enterococcus faecium DSM 7134 ca aditiv în hrana puilor pentru îngrășare, și de abrogare a Regulamentul (UE) nr. 998/2010 (titularul autorizației: Lactosan GmbH & Co KG) (Text cu relevanță pentru SEE)

text:
                  1.9.2021

                  RO

                  Jurnalul Oficial al Uniunii Europene

                  L 307/9

         REGULAMENTUL DE PUNERE ÎN APLICARE (UE) 2021/1424 AL COMISIEI
         din 31 august 2021
         privind reînnoirea autorizației unui preparat de Enterococcus faecium DSM 7134 ca aditiv în hrana puilor pentru îngrășare, și de abrogare a Regulamentul (UE) nr. 998/2010 (titularul autorizației: Lactosan GmbH & Co KG)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
         întrucât:

                     (1)

                     Regulamentul (CE) nr. 1831/2003 prevede autorizarea aditivilor destinați utilizării în hrana animalelor, precum și motivele și procedurile de acordare și de reînnoire a unor astfel de autorizații.

                     (2)

                     Preparatul de Enterococcus faecium DSM 7134 a fost autorizat pentru o perioadă de 10 ani ca aditiv în hrana puilor pentru îngrășare prin Regulamentul (UE) nr. 998/2010 al Comisiei (2).

                     (3)

                     În conformitate cu articolul 14 alineatul (1) din Regulamentul (CE) nr. 1831/2003, titularul autorizației respective a transmis o cerere de reînnoire a autorizației pentru preparatul de Enterococcus faecium DSM 7134 ca aditiv în hrana puilor pentru îngrășare, solicitând ca aditivul respectiv să fie clasificat în categoria „aditivi zootehnici”. Cererea respectivă a fost însoțită de informațiile și de documentele necesare în temeiul articolului 14 alineatul (2) din regulamentul menționat.

                     (4)

                     În avizul ei din 27 ianuarie 2021 (3), Autoritatea Europeană pentru Siguranța Alimentară („autoritatea”) a concluzionat că solicitantul a furnizat dovezi că aditivul îndeplinește condițiile de autorizare existente. Autoritatea a concluzionat în plus că preparatul de Enterococcus faecium DSM 7134 nu are niciun efect advers asupra sănătății animalelor, asupra siguranței consumatorilor sau asupra mediului. De asemenea, autoritatea a concluzionat că preparatul nu este iritant pentru piele și ochi, dar că este necesar să fie considerat un potențial sensibilizant pentru piele și un sensibilizant al căilor respiratorii. Prin urmare, Comisia consideră că este necesar să fie luate măsuri adecvate de protecție pentru a preveni efectele negative asupra sănătății umane, îndeosebi în ceea ce îi privește pe utilizatorii aditivului. În plus, autoritatea a verificat raportul referitor la metodele de analiză a aditivului în hrana pentru animale, transmis de laboratorul de referință înființat prin Regulamentul (CE) nr. 1831/2003.

                     (5)

                     Evaluarea preparatului de Enterococcus faecium DSM 7134 arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, este necesar ca autorizația acestui aditiv să fie reînnoită.

                     (6)

                     Ca urmare a reînnoirii autorizației preparatului de Enterococcus faecium DSM 7134 ca aditiv destinat hranei pentru animale, este necesar ca Regulamentul (UE) nr. 998/2010 să fie abrogat.

                     (7)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Autorizația pentru preparatul specificat în anexă, aparținând categoriei „aditivi zootehnici” și grupei funcționale „stabilizatori ai florei intestinale”, se reînnoiește sub rezerva îndeplinirii condițiilor prevăzute în anexa respectivă.

            Articolul 2
            Regulamentul (UE) nr. 998/2010 se abrogă.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 31 august 2021.

                  Pentru Comisie

                  Președintele

               Ursula VON DER LEYEN

            (1)  JO L 268, 18.10.2003, p. 29.

            (2)  Regulamentul (UE) nr. 998/2010 al Comisiei din 5 noiembrie 2010 privind autorizarea Enterococcus faecium DSM 7134 ca aditiv pentru hrana puilor pentru îngrășare (titularul autorizației: Lactosan GmbH & Co KG) (JO L 290, 6.11.2010, p. 22).

            (3)  EFSA Journal 2021;19(3):6451.

            ANEXĂ

                        Numărul de identificare al aditivului

                        Numele titularului autorizației

                        Aditivul

                        Compoziția, formula chimică, descrierea, metoda analitică

                        Specia sau categoria de animale

                        Vârsta maximă

                        Conținutul minim

                        Conținutul maxim

                        Alte dispoziții

                        Sfârșitul perioadei de autorizare

                        CFU/kg de furaj complet cu un conținut de umiditate de 12 %

                           Categoria aditivilor zootehnici

                           Grupa funcțională: stabilizatori ai florei intestinale

                        4b1841

                        Lactosan GmbH & Co KG

                           Enterococcus faecium DSM 7134

                           Compoziția aditivului

                        Preparat de Enterococcus faecium

                        DSM 7134
                        conținând cel puțin:
                        Pulbere: 1 ×1 010 CFU/g de aditiv
                        Granule (microîncapsulate): 1 × 1010

                        CFU/g de aditiv

                        Pui pentru îngrășare

                        —

                        5 × 108

                        —

                                    1.

                                    În instrucțiunile de utilizare a aditivului și a preamestecurilor se indică condițiile de depozitare și stabilitatea la tratament termic.

                                    2.

                                    Poate fi utilizat în furaje care conțin următoarele coccidiostatice autorizate: clorhidrat de robenidină, maduramicin amoniu, diclazuril, decochinat, hidrobromură de halofuginonă, monensin sodiu și lasalocid A de sodiu.

                                    3.

                                    Pentru utilizatorii aditivului și ai preamestecurilor, operatorii din sectorul hranei pentru animale trebuie să stabilească proceduri operaționale și măsuri organizatorice pentru a contracara riscurile potențiale care rezultă din utilizarea lor. În cazul în care respectivele riscuri nu pot fi eliminate sau reduse la minimum prin astfel de proceduri și măsuri, aditivul și preamestecurile se utilizează cu echipament de protecție individuală, inclusiv cu echipamente de protecție respiratorie și cutanată.

                        21 septembrie 2031

                           Caracterizarea substanței active:

                        Celule viabile de Enterococcus faecium DSM 7134

                           Metoda analitică
                            (1)

                        Pentru numărare: metoda prin etalare pe placă Petri utilizând agar cu bilă, esculină și azidă (EN 15788)
                        Pentru identificare: electroforeză în gel în câmp pulsatil (PFGE).

               (1)  Detaliile metodelor analitice sunt disponibile la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) 2021/1425 al Comisiei din 31 august 2021 privind autorizarea chelatului de mangan al lizinei și al acidului glutamic ca aditiv pentru hrana tuturor speciilor de animale (Text cu relevanță pentru SEE)

text:
                  1.9.2021

                  RO

                  Jurnalul Oficial al Uniunii Europene

                  L 307/12

         REGULAMENTUL DE PUNERE ÎN APLICARE (UE) 2021/1425 AL COMISIEI
         din 31 august 2021
         privind autorizarea chelatului de mangan al lizinei și al acidului glutamic ca aditiv pentru hrana tuturor speciilor de animale
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
         întrucât:

                     (1)

                     Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unei astfel de autorizații.

                     (2)

                     În conformitate cu articolul 7 din Regulamentul (CE) nr. 1831/2003, a fost transmisă o cerere de autorizare a chelatului de mangan al lizinei și al acidului glutamic. Cererea a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.

                     (3)

                     Cererea se referă la autorizarea preparatului conținând chelat de mangan al lizinei și al acidului glutamic ca aditiv pentru hrana tuturor speciilor de animale, urmând a fi clasificat în categoria „aditivi nutriționali” și în grupa funcțională „compuși de oligoelemente”.

                     (4)

                     În avizele sale din 10 ianuarie 2020 (2) și 27 ianuarie 2021 (3), Autoritatea Europeană pentru Siguranța Alimentară (denumită în continuare „autoritatea”) a concluzionat că, în condițiile de utilizare propuse, chelatul de mangan al lizinei și al acidului glutamic nu are efecte adverse asupra sănătății animalelor, a siguranței consumatorilor sau asupra mediului. Autoritatea a concluzionat că manipularea aditivului conferă un risc pentru utilizatori prin inhalare și că ar trebui considerat ca fiind iritant pentru ochi, sensibilizant pentru piele și pentru căile respiratorii. Prin urmare, Comisia consideră că este necesar să fie luate măsuri adecvate de protecție pentru a se preveni efectele negative asupra sănătății umane, îndeosebi în ceea ce îi privește pe utilizatorii aditivului. Autoritatea a concluzionat că aditivul este eficace în cazul puilor pentru îngrășare; această concluzie poate fi extinsă la toate celelalte specii de animale. Autoritatea consideră că nu sunt necesare cerințe specifice pentru monitorizarea ulterioară introducerii pe piață. În plus, ea a verificat raportul privind metoda de analiză a aditivului în hrana pentru animale, transmis de laboratorul de referință înființat prin Regulamentul (CE) nr. 1831/2003.

                     (5)

                     Evaluarea chelatului de mangan al lizinei și al acidului glutamic arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, este necesar ca utilizarea respectivului preparat să fie autorizată conform specificațiilor din anexa la prezentul regulament.

                     (6)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Preparatul specificat în anexă, aparținând categoriei „aditivi nutriționali” și grupei funcționale „compuși de oligoelemente”, se autorizează ca aditiv în hrana animalelor, în condițiile prevăzute în anexa respectivă.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 31 august 2021.

                  Pentru Comisie

                  Președintele

               Ursula VON DER LEYEN

            (1)  JO L 268, 18.10.2003, p. 29.

            (2)  EFSA Journal 2020;18(2):6001.

            (3)  EFSA Journal 2021;19(3):6454.

            ANEXĂ

                        Numărul de identificare al aditivului

                        Numele titularului autorizației

                        Aditivul

                        Compoziția, formula chimică, descrierea, metoda analitică

                        Specia sau categoria de animale

                        Vârsta maximă

                        Conținutul minim

                        Conținutul maxim

                        Alte dispoziții

                        Sfârșitul perioadei de autorizare

                        Conținut de element (Mn) în mg/kg de hrana completă pentru animale cu un conținut de umiditate de 12 %

                           Categorie: aditivi nutriționali.

                           Grupa funcțională: compuși de oligoelemente

                        3b509

                        —

                        Chelat de mangan al lizinei și al acidului glutamic

                           Compoziția aditivului:

                        Preparat de chelați de mangan ai lizinei și chelați de mangan ai acidului glutamic în raport de 1:1 sub formă de pulbere cu
                        un conținut de mangan cuprins între 15 și 17 %,
                        un conținut de lizină cuprins între 20 și 21,5 %,
                        un conținut de acid glutamic cuprins între 22 și 24 %,
                        o umiditate maximă de 3,5 % și
                        un maximum de nichel de 4 ppm.

                        Toate speciile de animale

                        —

                        —

                        Pește: 100 (total)
                        Alte specii: 150 (total)

                                    1.

                                    Aditivul se încorporează în hrana pentru animale sub formă de preamestec.

                                    2.

                                    Pentru utilizatorii aditivului și ai preamestecurilor, operatorii din sectorul hranei pentru animale trebuie să stabilească proceduri operaționale și măsuri organizaționale adecvate pentru a contracara riscurile potențiale în caz de inhalare, de contact cu pielea sau de contact cu ochii, în particular din cauza conținutului de metale grele, incluzând nichelul. În situația în care riscurile nu pot fi reduse la un nivel acceptabil prin aceste proceduri și măsuri, aditivul și preamestecurile se utilizează cu un echipament individual de protecție corespunzător, inclusiv pentru ochi, piele și căi respiratorii.

                        21 septembrie 2031

                           Caracterizarea substanțelor active:

                        Formulele chimice:
                        Acid mangan-2,6- diaminohexanoic, sare de clor și de sulfat acid:
                        C6H19ClN2O8SMn
                        Acid mangan-2-aminopentandioic, sare de sodiu și de sulfat acid:
                        C5H10NNaO9SMn

                           Metode analitice
                            (*1):
                        Pentru cuantificarea manganului total în aditivul destinat hranei animalelor și în preamestecuri:

                                    —

                                    spectrometrie de adsorbție atomică, AAS (EN ISO 6869); sau

                                    —

                                    spectrometrie cu emisie atomică cu plasmă cuplată inductiv, ICP-AES (EN 15510); sau

                                    —

                                    spectrometrie cu emisie atomică cu plasmă cuplată inductiv după digestie sub presiune, ICP-AES (EN 15621);

                              Pentru cuantificarea manganului total în materiile prime destinate hranei animalelor și în hrana combinată pentru animale:

                                    —

                                    spectrometrie de absorbție atomică, AAS [Regulamentul (CE) nr. 152/2009 al Comisiei, anexa IV-C]; sau

                                    —

                                    spectrometrie de adsorbție atomică, AAS (EN ISO 6869); sau

                                    —

                                    spectrometrie cu emisie atomică cu plasmă cuplată inductiv, ICP-AES (EN 15510); sau

                                    —

                                    spectrometrie cu emisie atomică cu plasmă cuplată inductiv după digestie sub presiune, ICP-AES (EN 15621).

                              Pentru cuantificarea lizinei și a acidului glutamic din aditivul destinat hranei pentru animale:

                                    —

                                    cromatografie prin schimb ionic cuplată cu derivatizare post-coloană și cu detecție fotometrică (IEC-VIS)

                              Pentru verificarea structurii chelate a aditivului destinat hranei pentru animale:

                                    —

                                    spectroscopie în spectrul infraroșu (IR) mediu împreună cu determinarea conținutului de oligoelemente, de lizină și de acid glutamic din aditivul destinat hranei pentru animale.

               (*1)  Detaliile metodelor analitice sunt disponibile la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) 2021/1431 al Comisiei din 1 septembrie 2021 privind autorizarea muramidazei produse de Trichoderma reesei DSM 32338 ca aditiv pentru hrana purceilor înțărcați (titularul autorizației: DSM Nutritional Products Ltd, reprezentat în Uniune de DSM Nutritional Products Sp. z o.o.) (Text cu relevanță pentru SEE)

text:
                  2.9.2021

                  RO

                  Jurnalul Oficial al Uniunii Europene

                  L 309/5

         REGULAMENTUL DE PUNERE ÎN APLICARE (UE) 2021/1431 AL COMISIEI
         din 1 septembrie 2021
         privind autorizarea muramidazei produse de Trichoderma reesei DSM 32338 ca aditiv pentru hrana purceilor înțărcați (titularul autorizației: DSM Nutritional Products Ltd, reprezentat în Uniune de DSM Nutritional Products Sp. z o.o.)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
         întrucât:

                     (1)

                     Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unei astfel de autorizații.

                     (2)

                     În conformitate cu articolul 7 din Regulamentul (CE) nr. 1831/2003, s-a transmis o cerere de autorizare a muramidazei produse de Trichoderma reesei DSM 32338. Cererea a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.

                     (3)

                     Cererea respectivă se referă la autorizarea muramidazei produse de Trichoderma reesei DSM 32338 ca aditiv pentru hrana purceilor înțărcați, în vederea clasificării în categoria „aditivi zootehnici” și în grupa funcțională „alți aditivi zootehnici”.

                     (4)

                     În avizul ei din 27 ianuarie 2021 (2), Autoritatea Europeană pentru Siguranța Alimentară („autoritatea”) a concluzionat că, în condițiile de utilizare propuse, muramidaza produsă de Trichoderma reesei DSM 32338 nu are efecte adverse asupra sănătății animalelor, asupra siguranței consumatorilor sau asupra mediului. Autoritatea a concluzionat că este necesar ca aditivul să fie considerat un potențial sensibilizant pentru căile respiratorii și pentru piele și un potențial iritant pentru piele și ochi. Prin urmare, Comisia consideră că este necesar să fie luate măsuri adecvate de protecție pentru a preveni efectele adverse asupra sănătății umane, în particular în ceea ce îi privește pe utilizatorii aditivului respective. Autoritatea a concluzionat că este posibil ca utilizarea aditivului ca aditiv zootehnic la purceii înțărcați să fie eficace. Autoritatea consideră că nu sunt necesare cerințe specifice pentru monitorizarea ulterioară introducerii pe piață. În plus, ea a verificat raportul privind metoda de analiză a aditivului în hrana pentru animale, transmis de laboratorul de referință înființat prin Regulamentul (CE) nr. 1831/2003.

                     (5)

                     Evaluarea muramidazei produse de Trichoderma reesei DSM 32338 arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, este necesar ca utilizarea respectivului preparat să fie autorizată conform specificațiilor din anexa la prezentul regulament.

                     (6)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Preparatul specificat în anexă, aparținând categoriei „aditivi zootehnici” și grupei funcționale „alți aditivi zootehnici”, se autorizează ca aditiv în hrana animalelor în condițiile stabilite în anexa respectivă.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 1 septembrie 2021.

                  Pentru Comisie

                  Președintele

               Ursula VON DER LEYEN

            (1)  JO L 268, 18.10.2003, p. 29.

            (2)  EFSA Journal 2021;19(3):6452.

            ANEXĂ

                        Numărul de identificare al aditivului

                        Numele titularului autorizației

                        Aditivul

                        Compoziția, formula chimică, descrierea, metoda analitică

                        Specia sau categoria de animale

                        Vârsta maximă

                        Conținutul minim

                        Conținutul maxim

                        Alte dispoziții

                        Sfârșitul perioadei de autorizare

                        Unități de activitate/kg de furaj complet cu un conținut de umiditate de 12 %

                           Categoria aditivilor zootehnici. Grupa funcțională: alți aditivi zootehnici (îmbunătățirea indicelui de conversie a hranei)

                        4d16

                        DSM Nutritional Products Ltd. reprezentată în Uniune de DSM Nutritional Products Sp. z o.o.

                        Muramidază (EC 3.2.1.17)

                           Compoziția aditivului

                        Preparat de muramidază (EC 3.2.1.17) (lizozim) produsă de Trichoderma reesei (DSM 32338), cu o activitate minimă de 60 000  LSU(F)  (1)/g
                        Formă solidă și lichidă.

                        Purcei (înțărcați)

                        -

                        50 000
                        LSU(F)

                        65 000
                        LSU(F)

                                    1.

                                    A se menționa condițiile de depozitare și stabilitatea la tratament termic în instrucțiunile de utilizare a aditivului și a preamestecurilor.

                                    2.

                                    Pentru utilizatorii aditivului și ai preamestecurilor, operatorii din sectorul hranei pentru animale trebuie să stabilească proceduri operaționale și măsuri organizatorice pentru a contracara riscurile potențiale care rezultă din utilizarea lor. În cazul în care respectivele riscuri nu pot fi eliminate sau reduse la minimum prin astfel de proceduri și de măsuri, aditivul și preamestecurile se utilizează cu echipamente de protecție individuală, inclusiv cu echipamente de protecție pentru ochi, piele și respiratorie.

                        22.9.2031

                           Caracterizarea substanței active:

                        Muramidază (EC 3.2.1.17) (lizozim) produsă de Trichoderma reesei (DSM 32338)

                           Metoda analitică
                            (2)

                        Pentru cuantificarea muramidazei:
                        metodă de testare enzimatică pe bază de fluorescență care determină depolimerizarea catalizată enzimatic a unui preparat de peptidoglican marcat cu fluoresceină la un pH de 6,0 și o temperatură de 30 °C.

               (1)  1 LSU(F) este definită ca fiind cantitatea de enzimă care face să crească fluorescența a 12,5 μg/ml de peptidoglican marcat cu fluoresceină per minut la un pH de 6,0 și la o temperatură de 30 °C cu o valoare care corespunde fluorescenței a aproximativ 0,06 nmol de izomer de izotiocianat de fluoresceină.

               (2)  Detaliile metodelor analitice sunt disponibile la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports